title: 2014/285/SZBP: Rozhodnutie Politického a bezpečnostného výboru EUTM Mali/2/2014 z  13. mája 2014 o prijatí príspevkov tretích štátov na vojenskú misiu Európskej únie na podporu výcviku ozbrojených síl Mali (EUTM Mali)

text:
               17.5.2014

               SK

               Úradný vestník Európskej únie

               L 147/70

         ROZHODNUTIE POLITICKÉHO A BEZPEČNOSTNÉHO VÝBORU EUTM MALI/2/2014
   z 13. mája 2014
   o prijatí príspevkov tretích štátov na vojenskú misiu Európskej únie na podporu výcviku ozbrojených síl Mali (EUTM Mali)

      (2014/285/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 8 ods. 2,
   keďže:

               (1)

               Rada podľa článku 8 ods. 2 rozhodnutia 2013/34/SZBP poverila Politický a bezpečnostný výbor (PBV), aby prijal príslušné rozhodnutia o prijatí navrhovaných príspevkov tretích štátov.

               (2)

               Na základe odporúčaní veliteľa misie EÚ týkajúcich sa príspevkov Gruzínska, Moldavskej republiky a Čiernej Hory a rád Vojenského výboru Európskej únie by sa mali príspevky Gruzínska, Moldavskej republiky a Čiernej Hory prijať.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   1.   Príspevky Gruzínska, Moldavskej republiky a Čiernej Hory na vojenskú misiu Európskej únie na podporu výcviku ozbrojených síl Mali (EUTM Mali) sa prijímajú a považujú sa za významné.
   2.   Gruzínsko, Moldavská republika a Čierna Hora sú oslobodené od finančných príspevkov do rozpočtu EUTM Mali.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. mája 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19.


title: Rozhodnutie Rady zo 6. decembra 2001 o ochrane eura proti falšovaniu

text:
Dôležité právne oznámenie

|

32001D0887

Úradný vestník L 329 , 14/12/2001 S. 0001 - 0002

		Rozhodnutie Radyzo 6. decembra 2001o ochrane eura proti falšovaniu(2001/887/SVV)RADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 31 a článok 34 ods. 2 písm. c),so zreteľom na podnet Francúzskej republiky [1],so zreteľom na stanovisko Európskeho parlamentu [2],keďže:(1) Nariadenie Rady (ES) č. 974/98 z 3. mája 1998 o zavádzaní eura [3] ustanovuje, že mena s označením euro bude uvedená do obehu od 1. januára 2002 a zaväzuje zúčastnené členské štáty zabezpečiť adekvátne sankcie proti falšovaniu a napodobňovaniu bankoviek a mincí eura.(2) Opatrenia na ochranu eura zavedené predchádzajúcimi právnymi dokumentmi majú byť doplnené a posilnené ustanoveniami zabezpečujúcimi úzku spoluprácu medzi príslušnými orgánmi členských štátov, Európskej centrálnej banky, národných centrálnych bánk, Europolom a Eurojustom s cieľom potlačiť trestné činy súvisiace s falšovaním eura.(3) Dňa 29. mája 2000 prijala Rada rámcové rozhodnutie 2000/383/SVV o zvýšenej ochrane, prostredníctvom pokút a ďalších sankcií, proti falšovaniu v spojitosti so zavádzaním eura [4].(4) Dňa 28. júna 2001 prijala Rada nariadenie (ES) č. 1338/2001 ustanovujúce opatrenia potrebné na ochranu eura proti falšovaniu [5] a nariadenie (ES) č. 1339/2001 rozširujúce účinky nariadenia (ES) č. 1338/2001 ustanovujúceho opatrenia potrebné na ochranu eura proti falšovaniu na tie členské štáty, ktoré nezaviedli euro ako svoju jedinú menu [6],ROZHODLA TAKTO:Článok 1DefinícieNa účely tohto rozhodnutia:a) "falšované bankovky" a "falšované mince" znamenajú bankovky a mince takto definované v článku 2 nariadenia (ES) č. 1338/2001;b) "falšovanie a trestné činy súvisiace s falšovaním eura" znamená konanie vo vzťahu k euru popísané v článkoch 3 a 5 rámcového rozhodnutia Rady 2000/383/SVV;c) "príslušné orgány" znamenajú orgány určené členskými štátmi na sústreďovanie informácií, najmä národné ústredné úrady, a na odhaľovanie, vyšetrovanie, alebo trestanie falšovania a ďalších trestných činov súvisiacich s falšovaním eura;d) "Ženevský dohovor" znamená Medzinárodný dohovor na potlačenie falšovanie meny, podpísaný v Ženeve dňa 20. apríla 1929 a jeho protokol;e) "dohovor o Europole" znamená Dohovor z 26. júla 1995 o zriadení Európskeho policajného úradu [7].Článok 2Odborná analýza bankoviek a mincíČlenské štáty zabezpečia, aby v kontexte vyšetrovaní falšovania a trestných činov súvisiacich s falšovaním eura:a) boli Národným strediskom pre analýzu (NAC), určeným alebo vytvoreným podľa článku 4 ods. 1 nariadenia (ES) č. 1338/2001, vykonané potrebné odborné analýzy bankoviek, u ktorých existuje podozrenie, že boli falšované ab) boli Národným strediskom pre analýzu mincí (CNAC), určeným alebo vytvoreným podľa článku 5 ods. 1 nariadenia (ES) č. 1338/2001, vykonané potrebné odborné analýzy mincí, u ktorých existuje podozrenie, že boli falšované.Článok 3Odoslanie výsledkov odborných analýzČlenské štáty zabezpečia, aby boli výsledky analýz, ktoré vykonalo NAC a NCAC v súlade s článkom 2, oznámené Europolu v súlade s dohovorom o Europole.Článok 4Povinnosť oznámiť informácie1. Členské štáty zabezpečia, aby národné ústredné orgány uvedené v článku 12 ženevského dohovoru oznámili Europolu v súlade s dohovorom o Europole sústredené informácie o vyšetrovaniach falšovania a trestných činov súvisiacich s falšovaním eura, vrátane informácií z tretích krajín. Členské štáty a Europol budú spolupracovať s cieľom určiť, ktoré informácie majú byť oznámené. Tieto informácie budú zahrňovať aspoň podrobnosti o zainteresovaných osobách, podrobnosti o trestných činoch, okolnostiach za akých boli trestné činy odhalené, kontext zadržania a väzby na iné prípady.2. Príslušné orgány členských štátov v prípade potreby využijú pri vyšetrovaniach falšovania a trestných činov súvisiacich s falšovaním eura zariadenia poskytované Jednotkou predbežnej súdnej spolupráce a následne zariadenia pre spoluprácu poskytované Eurojustom po ich vytvorení v súlade s ustanoveniami stanovenými v právnych dokumentoch, ktoré zriaďujú Jednotku predbežnej súdnej spolupráce a Eurojust.Článok 5Nadobudnutie platnostiToto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 6. decembra 2001Za RadupredsedaM. Verwilghen[1] Ú. v. ES C 75, 7.3.2001, s. 1.[2] Stanovisko doručené dňa 23. októbra 2001 (ešte neuverejnené v úradnom vestníku).[3] Ú. v. ES L 139, 11.5.1998, s. 1.[4] Ú. v. ES L 140, 14.6.2000, s. 1.[5] Ú. v. ES L 181, 4.7.2001, s. 6.[6] Ú. v. ES L 181, 4.7.2001, s. 11.[7] Ú. v. ES C 316, 27.11.1995, s. 2. Dohovor v platnom znení protokolu z 30. novembra 2000 (Ú. v. ES C 358, 13.12.2000, s. 2).--------------------------------------------------


title: Rozhodnutie Komisie z  13. februára 2013 o vymenovaní členov výboru vedúcich predstaviteľov inšpekcie práce na nové funkčné obdobie

text:
               15.2.2013

               SK

               Úradný vestník Európskej únie

               C 43/24

         ROZHODNUTIE KOMISIE
   z 13. februára 2013
   o vymenovaní členov výboru vedúcich predstaviteľov inšpekcie práce na nové funkčné obdobie
   2013/C 43/08
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 95/319/ES z 12. júla 1995, ktorým sa zriaďuje Výbor vedúcich predstaviteľov inšpekcie práce (1), a najmä na jeho článok 5,
   so zreteľom na zoznam kandidátov predložený členskými štátmi,
   keďže:

               (1)

               V článku 5 ods. 1 rozhodnutia 95/319/ES sa uvádza, že výbor sa skladá z jedného riadneho člena z každého členského štátu a že za každého riadneho člena sa vymenuje jeden náhradník.

               (2)

               V článku 5 ods. 2 uvedeného rozhodnutia sa uvádza, že riadnych členov výboru a ich náhradníkov vymenúva Komisia na základe návrhu členského štátu..

               (3)

               V článku 5 ods. 3 uvedeného rozhodnutia sa uvádza, že funkčné obdobie členov výboru je tri roky a ich vymenovanie je obnoviteľné.

               (4)

               Predchádzajúce funkčné obdobie výboru sa skončilo 31. decembra 2012.

               (5)

               Komisia preto musí na základe návrhu členských štátov vymenovať členov tohto výboru na obdobie troch rokov,

         PRIJALA TOTO ROZHODNUTIE:
   Článok 1
   1.   Osoby uvedené v prílohe k tomuto rozhodnutiu sa vymenúvajú za riadnych členov Výboru vedúcich predstaviteľov inšpekcie práce (SLIC) a za ich náhradníkov na obdobie troch rokov od 1. januára 2013 do 31. decembra 2015.
   2.   Zoznam členov sa uverejní v Úradnom vestníku Európskej únie na informačné účely.
   Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 13. februára 2013

            Za Komisiu

            predseda

         José Manuel BARROSO

      (1)  Ú. v. ES L 188, 9.8.1995, s. 11.

      PRÍLOHA

                  Členský štát

                  Riadny člen, resp. členka

                  Náhradník, resp. náhradníčka

                  Belgicko

                  Paul WEBER

                  Michel ASEGLIO

                  Bulharsko

                  Rumyana MIHAYLOVÁ

                  Irena DIMITROVÁ

                  Česká republika

                  Rudolf HAHN

                  Jaromír ELBEL

                  Dánsko

                  Jens JENSEN

                  Annemarie KNUDSENOVÁ

                  Nemecko

                  Kai SCHÄFER

                  Ernst-Friedrich PERNACK

                  Estónsko

                  Herko SUNTS

                  Rein REISBERG

                  Írsko

                  Brian HIGGISSON

                  Martin O'HALLORAN

                  Grécko

                  Alexandros KARAGEORGIOU

                  Nicholaos SARAFOPOULOS

                  Španielsko

                  José Ignacio SACRISTÁN ENCISO

                  Graciela DE ANDRÉSOVÁ NOVOVÁ

                  Francúzsko

                  Yves CALVEZ

                  Jessy PRETTOVÁ

                  Taliansko

                  Paolo PENNESI

                  Mariano MARTONE

                  Cyprus

                  Anastasios YIANNAKI

                  Aristodemos ECONOMIDES

                  Lotyšsko

                  Renars LUSIS

                  Linda MATISĀNEOVÁ

                  Litva

                  Vilius MACIULAITIS

                  Gintaras CEPAS

                  Luxembursko

                  Paul WEBER

                  Robert HUBERTY

                  Maďarsko

                  Róbert KOMÁROMI

                  Katalin BALOGHOVÁ

                  Malta

                  Mark GAUCI

                  Vincent ATTARD

                  Holandsko

                  Jan VAN DEN BOS

                  M.A. ZUURBIEROVÁ (Marga)

                  Rakúsko

                  Gertrud BREINDLOVÁ

                  Josef KERSCHHAGL

                  Poľsko

                  Iwona HICKIEWICZOVÁ

                  Małgorzata KWIATKOWSKÁ

                  Portugalsko

                  José Luís FORTE

                  Cristina Maria GONÇALVESOVÁ RODRIGUESOVÁ

                  Rumunsko

                  Ciprian Giorgian DRAGOMIR

                  Ms Flavia Iustina BOSNARIOVÁ

                  Slovinsko

                  Franc RANČIGAJ

                  Slavko KRIŠTOFELC

                  Slovenská republika

                  Andrej GMITTER

                  Bartolomej DOROV

                  Fínsko

                  Leo SUOMAA

                  Markku MARJAMÄKI

                  Švédsko

                  Mikael SJÖBERG

                  Bernt NILSSON

                  Spojené kráľovstvo

                  David ASHTON

                  Kevin MYERS


title: Rozhodnutie Rady (EÚ) 2017/1921 zo 16. októbra 2017 o pozícii, ktorá sa má v mene Európskej únie prijať v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov

text:
               20.10.2017

               SK

               Úradný vestník Európskej únie

               L 271/38

         ROZHODNUTIE RADY (EÚ) 2017/1921
   zo 16. októbra 2017
   o pozícii, ktorá sa má v mene Európskej únie prijať v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (1) (ďalej len „dohoda“) bola podpísaná 15. októbra 2008 a predbežne sa vykonáva od 29. decembra 2008.

               (2)

               V súlade s článkom 221 dohody by sa mal vypracovať zoznam 15 osôb, ktoré majú osobitné znalosti alebo skúsenosti v oblasti práva a medzinárodného obchodu, a ktoré sú ochotné plniť funkciu rozhodcov. Je to potrebné na vykonávanie ustanovení dohody o urovnávaní sporov.

               (3)

               Spoločná rada CARIFORUM – EÚ (ďalej len „spoločná rada“) má na svojom štvrtom zasadnutí 17. novembra 2017 prijať rozhodnutie o vypracovaní uvedeného zoznamu.

               (4)

               V Spoločnej rade bude Úniu v súlade s článkom 17 ods. 1 Zmluvy o Európskej Únii (Zmluvy o EÚ) zastupovať Komisia. Členské štáty podporujú pozíciu Únie v súlade s článkom 4 ods. 3 Zmluvy o EÚ.

               (5)

               Je vhodné stanoviť pozíciu, ktorá sa má v mene Únie prijať v Spoločnej rade.

               (6)

               Pozícia Únie v Spoločnej rade by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnej rade CARIFORUM – EÚ na jej štvrtom zasadnutí 17. novembra 2017, pokiaľ ide o vypracovanie zoznamu rozhodcov, je založená na návrhu rozhodnutia Spoločnej rady CARIFORUM – EÚ pripojeného k tomuto rozhodnutiu.
   Článok 2
   Toto rozhodnutie je určené Komisii a členským štátom.

      V Luxemburgu 16. októbra 2017

            Za Radu

            predsedníčka

         F. MOGHERINI

      (1)  Ú. v. EÚ L 289, 30.10.2008, s. 3.

      NÁVRH
      ROZHODNUTIE SPOLOČNEJ RADY CARIFORUM – EÚ
      zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane č. …/2017
      z…,
      pokiaľ ide o vypracovanie zoznamu rozhodcov
      SPOLOČNÁ RADA CARIFORUM – EÚ,
      so zreteľom na Dohodu o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“), a najmä na jej článok 221 ods. 1,
      PRIJALA TOTO ROZHODNUTIE:
      Článok 1
      Strany prijímajú zoznam pätnástich rozhodcov stanovený v článku 221 ods. 1 a pripojený k tomuto rozhodnutiu.
      Článok 2
      Výbor CARIFORUM – EÚ pre obchod a rozvoj môže zmeniť zoznam rozhodcov pripojený k tomuto rozhodnutiu.
      Článok 3
      Toto rozhodnutie nadobúda účinnosť …

         V …

               Za štáty CARIFORUM-u

               Za zmluvnú stranu EÚ

      PRÍLOHA
      Zoznam rozhodcov uvedený v článku 221 ods. 1 dohody
      Rozhodcovia vybraní štátmi CARIFORUM-u:

                  Pani Tracy BENN-ROBERTS (Antigua a Barbuda)

                  Pani Nicole FOSTER (Barbados)

                  Pani Bertha COOPER – ROSSEAU (Bahamy)

                  Pani Michelle A. BROWN (Jamajka)

                  Pani Fabiola MEDINA GARNES (Dominikánska republika)

            Rozhodcovia vybraní EÚ:

                  Pán Jacques BOURGEOIS (Belgicko)

                  Pán Claus – Dieter EHLERMANN (Nemecko)

                  Pán Pieter Jan KUIJPER (Holandsko)

                  Pán Giorgio SACERDOTI (Taliansko)

                  Pán Ramon TORRENT (Španielsko)

            Rozhodcovia vybraní zmluvnými stranami spoločne:

                  Pán Frederick ABBOTT (Spojené štáty americké)

                  Pán James BACCHUS (Spojené štáty americké)

                  Pán Armand DE MESTRAL (Kanada)

                  Pani Claudia OROZCO (Kolumbia)

                  Pán Helge SELAND (Nórsko)


title: 2006/657/ES: Rozhodnutie Komisie z  29. septembra 2006 , ktorým sa zveruje implementačným agentúram riadenie pomoci pri predvstupových opatreniach v oblasti poľnohospodárstva a rozvoja vidieka v Bulharsku počas predvstupového obdobia zveruje implementačným agentúram

text:
               30.9.2006

               SK

               Úradný vestník Európskej únie

               L 271/81

      ROZHODNUTIE KOMISIE

   z 29. septembra 2006,
   ktorým sa zveruje implementačným agentúram riadenie pomoci pri predvstupových opatreniach v oblasti poľnohospodárstva a rozvoja vidieka v Bulharsku počas predvstupového obdobia zveruje implementačným agentúram
   (2006/657/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1266/1999 z 21. júna 1999 o koordinačnej pomoci kandidátskym krajinám v rámci predvstupovej stratégie, ktorým sa mení a dopĺňa nariadenie (EHS) č. 3906/1989 (1), a najmä na jeho článok 12 ods. 2,
   so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (2), a najmä na jeho článok 4 ods. 5 a ods. 6,
   keďže:

               (1)

               Špeciálny prístupový program pre poľnohospodárstvo a rozvoj vidieka pre Bulharskú republiku (ďalej len Sapard) bol schválený rozhodnutím Komisie z 20. októbra 2000 (3) a zmenený a doplnený rozhodnutím Komisie z 5. júla 2006 v súlade s článkom 4 ods. 5 nariadenia Rady (ES) č. 1268/1999.

               (2)

               Vláda Bulharskej republiky a Komisia konajúc v mene Spoločenstva, podpísali 18. decembra 2000 viacročnú dohodu o financovaní, v ktorej sa stanovuje technický, právny a administratívny rámec pre realizáciu programu Sapard, naposledy zmenenú a doplnenú ročnými dohodami o financovaní na roky 2000, 2001, 2002, 2003, 2004 a 2005, ktoré boli podpísané 12. februára 2001, 19. februára 2002, 4. apríla 2003, 23. júla 2003, 14. apríla 2005 a 11. januára 2006.

               (3)

               Agentúra Sapard bola vymenovaná príslušným agentúram Bulharskej republiky s cieľom implementácie niektorých opatrení definovaných v programe Sapard. Riaditeľstvo Národného fondu Ministerstva financií bolo vymenované vzhľadom na finančné funkcie, ktoré má vykonávať v rámci implementácie programu Sapard.

               (4)

               Na základe analýzy jednotlivých prípadov národnej a sektorovej kapacity riadenia programu/projektu, postupov finančnej kontroly a štruktúr týkajúcich sa verejných financií, ako je ustanovené v článku 12 ods. 2 nariadenia (ES) č. 1266/1999, prijala Komisia rozhodnutie 2001/380/ES zo 14. mája 2001 (4) a rozhodnutie 2003/614/ES zo 14. augusta 2003 (5) o prenose spravovania finančnej pomoci pre predvstupové opatrenia v poľnohospodárstve a rozvoji vidieka na implementačné agentúry v Bulharskej republike v predvstupovom období so zreteľom na určité opatrenia ustanovené v programe Sapard.

               (5)

               Komisia odvtedy vykonala ďalšie analýzy podľa článku 12 ods. 2 nariadenia (ES) č. 1266/1999 vzhľadom na opatrenie 1.3 „Vypracovanie ekologických poľnohospodárskych postupov a činností“ tak, ako je stanovené v programe Sapard. Komisia zvažuje, či, tiež so zreteľom na tieto opatrenia, Bulharská republika spĺňa ustanovenia článkov 4 až 6 a prílohy k nariadeniu Komisie (ES) č. 2222/2000 zo 7. júna 2000, ktoré ustanovuje finančné pravidlá pre uplatňovanie nariadenia Rady (ES) č. 1268/1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (6), a minimálne podmienky stanovené v prílohe k nariadeniu (ES) č. 1266/1999.

               (6)

               Je preto vhodné ustúpiť od požiadavky schválenia ex ante uvedenej v článku 12 ods. 1 nariadenia (ES) č. 1266/1999 a udeliť so zreteľom na opatrenie 1.3 Štátnemu fondu pre poľnohospodárstvo a Riaditeľstvu národného fondu Ministerstva financií v Bulharskej republike riadenie pomoci na decentralizovanej báze.

               (7)

               Z dôvodu, že overovanie vykonané Komisiou týkajúce sa opatrenia 1.3 je založené na systéme, ktorý nie je ešte úplne funkčný so zreteľom na všetky podstatné prvky, je preto vhodné dočasne prideliť riadenie programu Sapard Štátnemu fondu pre poľnohospodárstvo a Riaditeľstvu národného fondu Ministerstva financií podľa článku 3 ods. 2 nariadenia (ES) č. 2222/2000.

               (8)

               Pravidlá týkajúce sa oprávnenosti výdavkov sú uvedené v programe Sapard.

               (9)

               O úplnom pridelení riadenia programu Sapard sa dá uvažovať len po ďalšom overení uskutočnenom s cieľom dosiahnuť uspokojivé fungovanie systému a potom, ako sa implementovali akékoľvek odporúčania, ktoré Komisia môže vydať so zreteľom na poverenie Štátnemu fondu pre poľnohospodárstvo a Riaditeľstvu národného fondu Ministerstva financií riadením pomoci,

         ROZHODLA TAKTO:
   Článok 1
   Upúšťa sa od požiadavky, aby Komisia schválila ex ante výber projektu a uzatváranie zmlúv v súvislosti s opatrením 1.3 „Vypracovanie ekologických poľnohospodárskych postupov a činností“ Bulharskou republikou podľa ustanovenia v článku 12 ods. 1 nariadenia (ES) č. 1266/1999.
   Článok 2
   Riadenie programu Sapard sa dočasne prideľuje:

               1.

               Štátnemu fondu pre poľnohospodárstvo (agentúre SAPARD) so sídlom Tzar Boris III Boulevard 136, 1618 Sofia, Bulharsko; na implementáciu opatrenia 1.3 programu Sapard tak, ako je stanovené v Programe pre poľnohospodárstvo a rozvoj vidieka schválenom rozhodnutím Komisie z 20. októbra 2000; a

               2.

               Riaditeľstvu národného fondu Ministerstva financií so sídlom Rakovski Street 102, 1040 Sofia, Bulharsko, na výkon finančných funkcií v rámci implementácie programu Sapard vzhľadom na opatrenie 1.3 pre Bulharskú republiku.

         Článok 3
   Bez toho, aby bolo dotknuté akékoľvek rozhodnutie, ktorým sa udeľuje pomoc podľa programu Sapard jednotlivým príjemcom, sa uplatňujú pravidlá oprávnenosti výdavkov uvedené v programe Sapard.

      V Bruseli 29. septembra 2006

            Za Komisiu

         Mariann FISCHER BOEL

            členka Komisie

      (1)  Ú. v. ES L 161, 26.6.1999, s. 68.

      (2)  Ú. v. ES L 161, 26.6.1999, s. 87. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).

      (3)  K(2000) 3058, konečné znenie.

      (4)  Ú. v. ES L 102, 18.4.2002, s. 32.

      (5)  Ú. v. EÚ L 213, 23.8.2003, s. 10.

      (6)  Ú. v. ES L 253, 7.10.2000, s. 5. Nariadenie naposledy zmenené a doplnené nariadením (ES) č. 1052/2006 (Ú. v. EÚ L 189, 12.7.2006, s. 3).


title: 2008/726/ES: Rozhodnutie Rady z  15. septembra 2008 , ktorým sa vymenúva taliansky člen Výboru regiónov

text:
               16.9.2008

               SK

               Úradný vestník Európskej únie

               L 247/24

      ROZHODNUTIE RADY

   z 15. septembra 2008,
   ktorým sa vymenúva taliansky člen Výboru regiónov
   (2008/726/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Francesca SCOMU sa uvoľnilo miesto člena Výboru regiónov,

         ROZHODLA TAKTO:
   Článok 1
   Za člena Výboru regiónov sa týmto na zvyšný čas funkčného obdobia, ktoré trvá do 25. januára 2010, vymenúva:
   pán Francesco MUSOTTO, Deputato dell’Assemblea Regionale Siciliana.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. septembra 2008

            Za Radu

            predseda

         B. KOUCHNER

      (1)  Ú. v. EÚ L 56, 25.2.2006, s. 75.


title: Rozhodnutie Rady 2013/383/SZBP z  15. júla 2013 , ktorým sa mení a predlžuje mandát osobitného zástupcu Európskej únie pri Africkej únii

text:
               16.7.2013

               SK

               Úradný vestník Európskej únie

               L 193/25

         ROZHODNUTIE RADY 2013/383/SZBP
   z 15. júla 2013,
   ktorým sa mení a predlžuje mandát osobitného zástupcu Európskej únie pri Africkej únii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 20. októbra 2011 prijala rozhodnutie 2011/697/SZBP (1), ktorým sa pán Gary QUINCE vymenoval za osobitného zástupcu Európskej únie (OZEÚ) pri Africkej únii (AÚ). Mandát OZEÚ sa končí 30. júna 2013.

               (2)

               Mandát OZEÚ by sa mal predĺžiť o záverečné obdobie v trvaní 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Garyho QUINCEA ako OZEÚ pri AÚ sa týmto mení a predlžuje do 30. júna 2014. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ vychádza z celkových cieľov politiky EÚ na podporu afrického úsilia o vybudovanie mierovej, demokratickej a prosperujúcej budúcnosti tak, ako sa uvádzajú v spoločnej stratégii EÚ a Afriky. Tieto ciele zahŕňajú:

               a)

               posilnenie politického dialógu a širších vzťahov EÚ a AÚ;

               b)

               posilnenie partnerstva EÚ a AÚ vo všetkých oblastiach načrtnutých v spoločnej stratégii EÚ a Afriky, prispievanie k rozvoju a vykonávaniu spoločnej stratégii EÚ a Afriky v partnerstve s AÚ, dodržiavanie zásady africkej zodpovednosti a užšia spolupráca s africkými predstaviteľmi na multilaterálnych fórach v súčinnosti s multilaterálnymi partnermi;

               c)

               spolupráca s AÚ a poskytovanie podpory AÚ prostredníctvom podpory inštitucionálneho rozvoja a posilňovania vzťahov medzi inštitúciami EÚ a AÚ, aj prostredníctvom rozvojovej pomoci, s cieľom podporovať:

                           —

                           mier a bezpečnosť: predvídanie konfliktov, predchádzanie konfliktom, mediácia v konfliktoch a ich riešenie, podpora úsilia o presadzovanie mieru a stability, podpora obnovy po konfliktoch,

                           —

                           ľudské práva a správu vecí verejných: presadzovanie a ochrana ľudských práv; presadzovanie základných slobôd a dodržiavanie zásad právneho štátu; podpora afrických snáh v oblasti monitorovania a zlepšovania správy vecí verejných prostredníctvom politického dialógu a finančnej a technickej pomoci; podpora rastu participačnej demokracie a zodpovednosti; podpora boja proti korupcii a organizovanej trestnej činnosti a hlbšia podpora úsilia o vyriešenie otázky detí v ozbrojených konfliktoch vo všetkých jej aspektoch,

                           —

                           trvalo udržateľný rast, regionálnu integráciu a obchod: podpora snáh o vzájomnú prepojiteľnosť a uľahčenie prístupu ľudí k vode a hygienickým zariadeniam, energii a k informačným technológiám; presadzovanie stabilného, efektívneho a harmonizovaného právneho rámca v oblasti podnikania; pomoc pri integrácii Afriky do svetového obchodného systému, pomoc africkým krajinám pri dodržiavaní predpisov a noriem EÚ; podpora Afriky v boji s dôsledkami zmeny klímy,

                           —

                           investície do ľudí: podpora snáh v oblasti rodovej rovnosti, zdravia, potravinovej bezpečnosti a vzdelávania; podpora výmenných programov, sietí univerzít a centier excelentnosti, riešenie prvotných príčin migrácie.

         OZEÚ navyše zohráva kľúčovú úlohu pri vykonávaní spoločnej stratégie EÚ a Afriky, ktorá má za cieľ prehĺbiť a skonsolidovať strategické partnerstvo medzi Afrikou a EÚ.
   Článok 3
   Mandát
   Na uskutočnenie tých aspektov cieľov uvedených v článku 2, ktoré súvisia so spoločnou zahraničnou a bezpečnostnou politikou (SZBP) a spoločnou bezpečnostnou a obrannou politikou (SBOP), sa OZEÚ udeľuje mandát:

               a)

               posilňovať celkový vplyv EÚ v rámci dialógu s AÚ a jej komisiou o všetkých aspektoch SBZP/SBOP, ktoré sú súčasťou vzťahov medzi EÚ a AÚ, ako aj posilňovať koordináciu tohto dialógu, ktorý sa odohráva v Addis Abebe, a to najmä pokiaľ ide partnerstvo pre mier a bezpečnosť a podporu pre sfunkčnenie africkej mierovej a bezpečnostnej štruktúry;

               b)

               zabezpečovať vhodnú úroveň politického zastúpenia, ktoré zodpovedá významu EÚ ako politického, finančného a inštitucionálneho partnera AÚ, a zabezpečiť zásadný vývoj tohto partnerstva, ktorý si vyžaduje zväčšujúci sa politický profil AÚ na svetovej scéne;

               c)

               na základe rozhodnutia Rady zastupovať pozície a politiky EÚ v prípade, keď AÚ zohráva významnú úlohu v krízovej situácii, pre ktorú nebol vymenovaný OZEÚ;

               d)

               pomáhať pri zabezpečovaní lepšej súdržnosti, súladu a koordinácie politík a opatrení EÚ voči AÚ a prispievať ku kvalitnejšej koordinácii širšej skupiny partnerov a ich vzťahov s AÚ;

               e)

               prispievať k uskutočňovaniu politiky EÚ v oblasti ľudských práv, ktorá je pre AÚ relevantná v spolupráci s OZEÚ pre ľudské práva, vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj usmernení EÚ o násilí voči ženám a dievčatám a boji proti všetkým formám ich diskriminácie, a politiky EÚ týkajúcej sa žien, mieru a bezpečnosti a akčného plánu EÚ na vykonávanie rozhodnutí Medzinárodného trestného súdu;

               f)

               pozorne sledovať všetok relevantný vývoj na úrovni AÚ a podávať o ňom správy;

               g)

               udržiavať úzke vzťahy s komisiou AÚ, ďalšími orgánmi AÚ, misiami afrických subregionálnych organizácií pri AÚ a misiami členských štátov AÚ pri AÚ;

               h)

               napomáhať vzťahom medzi AÚ a africkými subregionálnymi organizáciami a uľahčovať ich spoluprácu najmä v oblastiach, v ktorých EÚ poskytuje podporu;

               i)

               na žiadosť AÚ jej poskytovať poradenstvo a podporu v oblastiach načrtnutých v spoločnej stratégii EÚ a Afriky;

               j)

               na žiadosť poskytovať poradenstvo a podporu pri rozvoji spôsobilostí AÚ v oblasti krízového riadenia;

               k)

               na základe jasného rozdelenia úloh koordinovať svoju činnosť s činnosťou osobitných zástupcov EÚ s mandátom v členských štátoch AÚ a regiónoch AÚ a poskytovať im podporu a

               l)

               udržiavať úzke vzťahy a podporovať koordináciu s kľúčovými medzinárodnými partnermi AÚ zastúpenými v Addis Abebe, najmä s Organizáciou Spojených národov, ale aj s neštátnymi aktérmi vo všetkých aspektoch SBZP/SBOP, ktoré sú súčasťou partnerstva medzi EÚ a AÚ.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. júla 2013 do 30. júna 2014 je 585 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takéhoto vyslaného personálu hradí členský štát, dotknutá inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu, vysielajúcej inštitúcii Únie alebo ESVČ a vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa dohodnú s hostiteľskými stranami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácie Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, ktorý obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a zahŕňa pohotovostný plán a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelila ESVČ;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá Rade, Komisii a VP písomné správy o ich vykonávaní, ako aj o iných bezpečnostných otázkach v rámci správy o pokroku a vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj s činnosťami ďalších OZEÚ, ktorí pôsobia v danom regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov. Títo vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Pomoc súvisiaca s nárokmi
   OZEÚ a jeho personál pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pri AÚ a poskytujú administratívnu pomoc a prístup k príslušným spisom na tento účel.
   Článok 14
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží Rade, Komisii a VP do konca decembra 2013 správu o pokroku a na konci svojho mandátu súhrnnú správu o jeho vykonávaní.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2013.

      V Bruseli 15. júla 2013

            Za Radu

            predseda

         V. JUKNA

      (1)  Ú. v. EÚ L 276, 21.10.2011, s. 46.

      (2)  Ú. v. EÚ L 141, 27.5.2011, s. 17.


title: 2006/839/ES: Rozhodnutie Európskeho parlamentu z  27. apríla 2006 o účtovnej závierke Eurojustu za rozpočtový rok 2004

text:
               6.12.2006

               SK

               Úradný vestník Európskej únie

               L 340/113

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Eurojustu za rozpočtový rok 2004
   (2006/839/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2004 spolu s odpoveďami Eurojustu (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276 a so zreteľom na Zmluvu o EÚ, a najmä na jej článok 41,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0092/2006),

               1.

               berie na vedomie nasledujúce údaje v účtoch Eurojustu za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003

                           (v tis. EUR)

                           2004

                           2003 (6)

                           Prevádzkové príjmy

                           Dotácie Spoločenstva

                           8 726

                           6 441

                           Rôzne príjmy

                           397

                           12

                              Spolu (a)

                              9 123

                              6 453

                           Prevádzkové výdavky

                           Nákup tovaru a služieb

                           4 476

                           3 228

                           Náklady na zamestnancov

                           4 142

                           2 112

                           Odpisy

                           332

                           211

                              Spolu (b)

                              8 950

                              5 551

                              Rozpočtový výsledok (a – b)

                              173

                              902

               2.

               schvaľuje účtovnú závierku Eurojustu za rozpočtový rok 2004;

               3.

               poveruje svojho predsedu, aby postúpil toto rozhodnutie správnemu riaditeľovi Eurojustu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 33.

      (2)  Ú. v. EÚ C 332, 28.12.2005, s. 68.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1. Rozhodnutie zmenené a doplnené rozhodnutím 2003/659/SVV (Ú. v. EÚ L 245, 29.9.2003, s. 44).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Finančné výkazy za rok 2003 boli prepočítané, aby bolo možné zaúčtovať vratnú položku na strane kladného rozpočtového výsledku pre Európsku komisiu za roky 2003 a 2002.
    ---documentbreak---

               6.12.2006

               SK

               Úradný vestník Európskej únie

               L 340/115

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie rozpočtu Eurojustu za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2004 spolu s odpoveďami Eurojustu (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276 a so zreteľom na Zmluvu o EÚ, a najmä na jej článok 41,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0092/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách Eurojustu; poznamenáva, že údaje v tabuľke 1 poskytuje Eurojust; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               s potešením konštatuje, že Dvor audítorov získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie, a že príslušné operácie boli ako celok zákonné a riadne;

               8.

               želá si byť plne informovaný o zámeroch holandských hostiteľských úradov pokiaľ ide o akékoľvek nové priestory pre Eurojust; najmä si želá byť informovaný o možnostiach umiestnenia Eurojustu a Europolu do spoločných priestorov a o podmienkach takéhoto presunu a finančnej podpore, ktorú v tejto súvislosti hostiteľský štát Eurojust-u poskytne;

               9.

               berie na vedomie, že Eurojust hospodáril s rozpočtom odlišným od toho, ktorý prijal rozpočtový orgán; nalieha, aby Eurojust v budúcnosti dodržiaval správne postupy a získal súhlas rozpočtového orgánu pred vykonaním akejkoľvek podobnej zmeny;

               10.

               zdôrazňuje, že sa musí rešpektovať princíp spočívajúci v oddelení funkcií povoľujúceho úradníka a účtovníka a že sa už nesmie zopakovať situácia, ktorá nastala v roku 2004, keď jeden zamestnanec plnil obe funkcie;

               11.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               12.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 33.

      (2)  Ú. v. EÚ C 332, 28.12.2005, s. 68.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1. Rozhodnutie zmenené a doplnené rozhodnutím 2003/659/SVV (Ú. v. EÚ L 245, 29.9.2003, s. 44).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: 2010/448/CFSP: Rozhodnutie Rady 2010/448/SZBP z  11. augusta 2010 , ktorým sa predlžuje mandát osobitného zástupcu Európskej únie pre Moldavskú republiku

text:
               12.8.2010

               SK

               Úradný vestník Európskej únie

               L 211/40

         ROZHODNUTIE RADY 2010/448/SZBP
   z 11. augusta 2010,
   ktorým sa predlžuje mandát osobitného zástupcu Európskej únie pre Moldavskú republiku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. februára 2007 prijala jednotnú akciu 2007/107/SZBP (1), ktorou sa pán Kálmán MIZSEI vymenúva za osobitného zástupcu Európskej únie (ďalej len „OZEÚ“) pre Moldavskú republiku.

               (2)

               Rada 22. februára 2010 prijala rozhodnutie 2010/108/SZBP (2), ktorým sa mandát OZEÚ predlžuje do 31. augusta 2010.

               (3)

               Mandát OZEÚ by sa mal predĺžiť do 28. februára 2011 alebo dovtedy, kým Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) nerozhodne o tom, že sa príslušné funkcie zodpovedajúce tým, ktoré stanovuje rozhodnutie 2010/108/SZBP, vytvorili v Európskej službe pre vonkajšiu činnosť, a mandát neukončí.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/108/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Mandát pána Kálmána MIZSEIA ako OZEÚ pre Moldavskú republiku sa týmto predlžuje do 28. februára 2011 alebo dovtedy, kým Rada na návrh vysokého predstaviteľa nerozhodne o tom, že sa príslušné funkcie zodpovedajúce tým, ktoré stanovuje toto rozhodnutie, vytvorili v Európskej službe pre vonkajšiu činnosť, a mandát neukončí.“

               2.

               Článok 5 sa nahrádza takto:
               „Článok 5
               Financovanie
               1.   Referenčná suma určená na úhradu výdavkov spojených s mandátom OZEÚ v období od 1. marca 2010 do 31. augusta 2010 je 1 025 000 EUR.
               2.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 28. februára 2011 je 830 000 EUR.
               3.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
               4.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 46, 16.2.2007, s. 59.

      (2)  Ú. v. EÚ L 46, 23.2.2010, s. 12.


title: 2010/208/: Rozhodnutie Rady z  29. marca 2010 , ktorým sa mení, dopĺňa a predlžuje rozhodnutie 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce

text:
               9.4.2010

               SK

               Úradný vestník Európskej únie

               L 89/7

         ROZHODNUTIE RADY
   z 29. marca 2010,
   ktorým sa mení, dopĺňa a predlžuje rozhodnutie 2007/641/ES o uzavretí konzultácií s Republikou Fidžijských ostrovov podľa článku 96 Dohody o partnerstve AKT – ES a článku 37 nástroja rozvojovej spolupráce
   (2010/208/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve AKT – ES medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a zrevidovanú v Luxemburgu 25. júna 2005 (2) (ďalej len „Dohoda o partnerstve AKT – ES“), a najmä na jej článok 96,
   so zreteľom na vnútornú dohodu medzi zástupcami vlád členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT – ES (3), a najmä na jej článok 3,
   so zreteľom na nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (4) (ďalej len „nástroj rozvojovej spolupráce“), a najmä na jeho článok 37,
   so zreteľom na návrh Európskej komisie,
   keďže:

               (1)

               Základné prvky uvedené v článku 9 Dohody o partnerstve AKT – ES boli porušené.

               (2)

               Hodnoty uvedené v článku 3 nástroja rozvojovej spolupráce boli porušené.

               (3)

               Dňa 18. apríla 2007 sa začali podľa článku 96 Dohody o partnerstve AKT – ES a článku 37 nástroja rozvojovej spolupráce formálne konzultácie s krajinami AKT a s Republikou Fidžijských ostrovov, počas ktorých fidžijské orgány prijali osobitné záväzky týkajúce sa nápravy problémov identifikovaných Európskou úniou, ako aj samotnej implementácie uvedených záväzkov.

               (4)

               V súvislosti s niektorými z uvedených záväzkov už boli prijaté určité zásadné iniciatívy. Nielenže však doteraz neboli implementované dôležité záväzky týkajúce sa základných prvkov Dohody o partnerstve AKT – ES a nástroja rozvojovej spolupráce, ale v poslednom období došlo aj k výraznému regresívnemu vývoju v celom rade kľúčových záväzkov, ako je zrušenie ústavy a ďalšie podstatné omeškanie konania volieb.

               (5)

               Obdobie uplatňovania rozhodnutia 2007/641/ES (5) predĺženého rozhodnutím 2009/735/ES (6) sa skončí 31. marca 2010. Obdobie uplatňovania rozhodnutia 2007/641/ES by sa preto malo predĺžiť,

         PRIJALA TOTO ROZHODNUTIE:
   Článok 1
   Rozhodnutie 2007/641/ES sa týmto mení a dopĺňa takto:

               1.

               V druhom odseku článku 3 sa dátum „31. marca 2010“ nahrádza dátumom „1. októbra 2010“.

               2.

               Príloha sa nahrádza prílohou k tomuto rozhodnutiu.

         Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 29. marca 2010

            Za Radu

            predsedníčka

         E. ESPINOSA

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 28.10.2005, s. 4.

      (3)  Ú. v. ES L 317, 15.12.2000, s. 376.

      (4)  Ú. v. EÚ L 378, 27.12.2006, s. 41.

      (5)  Ú. v. EÚ L 260, 5.10.2007, s. 15.

      (6)  Ú. v. EÚ L 262, 6.10.2009, s. 43.

      PRÍLOHA

                  Jeho excelencia Ratu Epeli NAILATIKAU

                  prezident Republiky Fidžijských ostrovov

                  Suva

                  Republika Fidžijských ostrovov

            Vaša Excelencia,
      Európska únia prisudzuje veľkú dôležitosť ustanoveniam článku 9 dohody z Cotonou a článku 3 nástroja rozvojovej spolupráce. Partnerstvo AKT – ES je založené na rešpektovaní ľudských práv, zásad demokracie a právneho štátu, ktoré sú základnými prvkami dohody z Cotonou a základom našich vzájomných vzťahov.
      Dňa 11. decembra 2006 Rada Európskej únie odsúdila vojenský prevrat na Fidži.
      Podľa článku 96 dohody z Cotonou a berúc do úvahy vojenský prevrat z 5. decembra 2006, ktorý porušil základné prvky uvedené v článku 9 tejto dohody, EÚ vyzvala Fidži na konzultácie v zmysle predmetnej dohody, aby dôkladne prešetrila vzniknutú situáciu, a ak je to nevyhnutné, uskutočnila kroky na jej nápravu.
      Formálna časť týchto konzultácií sa konala 18. apríla 2007 v Bruseli. EÚ privítala, že dočasná vláda Fidži potvrdila množstvo kľúčových záväzkov týkajúcich sa ľudských práv a základných slobôd, rešpektovania zásad demokracie a právneho štátu, ako sa uvádza nižšie, a navrhla pozitívne opatrenia súvisiace s ich implementáciou.
      Žiaľ došlo odvtedy k regresívnemu vývoju vo viacerých oblastiach, najmä v apríli 2009, čo znamená, že Fidži v súčasnosti porušuje niekoľko svojich záväzkov. Takéto porušenia predstavujú najmä zrušenie ústavy, veľmi značný odklad konania parlamentných volieb a porušovanie ľudských práv. Hoci implementácia záväzkov je značne oneskorená, väčšina týchto záväzkov je vzhľadom na súčasnú situáciu na Fidži veľmi relevantná. Z tohto dôvodu sú pripojené k tomuto listu. Keďže Fidži sa jednostranne rozhodlo porušiť množstvo kľúčových záväzkov, dôsledkom bolo obmedzenie finančných prostriedkov určených na rozvoj.
      V duchu partnerstva, ktoré tvorí základ dohody z Cotonou, vyjadrila však EÚ svoju ochotu zapojiť sa do nových formálnych konzultácií hneď, len čo nastanú prijateľné vyhliadky na pozitívne uzavretie takýchto konzultácií. Dočasný premiér 1. júla 2009 predstavil plán reforiem a návratu k demokratickému poriadku. EÚ je pripravená zapojiť sa do dialógu o tomto pláne a zvážiť, či môže slúžiť ako základ pre nové konzultácie. EÚ sa v súlade s tým rozhodla rozšíriť existujúce vhodné opatrenia pre Fidži s cieľom vytvoriť príležitosť pre nové konzultácie. Keďže niektoré z vhodných opatrení sú už v súčasnosti zastarané, dospelo sa k záveru, že namiesto ich jednostrannej aktualizácie EÚ uprednostňuje ďalej preskúmať možnosti nových konzultácií s Fidži. Z tohto dôvodu je mimoriadne dôležité, aby sa dočasná vláda zaviazala k otvorenému vnútropolitickému dialógu a k flexibilite, pokiaľ ide o časový rámec pre tento plán. Hoci pozícia EÚ sa vždy bude opierať o podstatné prvky revidovanej dohody z Cotonou, ako aj o jej základné zásady, najmä pokiaľ ide o vedúcu úlohu dialógu a plnenie vzájomných záväzkov, je potrebné zdôrazniť, že na strane EÚ neexistujú žiadne predčasné závery týkajúce sa výsledku budúcich konzultácií.
      Ak nové konzultácie povedú k podstatným záväzkom zo strany Fidži, EÚ je zaviazaná vykonať včasnú, pozitívnu revíziu týchto vhodných opatrení. A naopak, ak sa situácia na Fidži nezlepší, naďalej dôjde k znižovaniu finančných prostriedkov na rozvoj určených pre Fidži. Najmä posúdenie pokroku dosiahnutého na ceste k opätovnému nastoleniu ústavného poriadku bude pre EÚ smerodajným pri prijímaní budúcich rozhodnutí o sprievodných opatreniach pre krajiny protokolu o cukre a národnom orientačnom programe pre Fidži v rámci 10. ERF.
      Kým sa neuskutočnia nové konzultácie, EÚ vyzýva Fidži, aby pokračovalo a ďalej zintenzívnilo rozšírený politický dialóg.
      Vhodné opatrenia sú tieto:

                  —

                  humanitárna pomoc a priama pomoc pre občiansku spoločnosť môže pokračovať,

                  —

                  prebiehajúce činnosti v oblasti spolupráce, zvlášť tie, ktoré patria do 8. a 9. ERF, môžu pokračovať,

                  —

                  činnosti v oblasti spolupráce, ktoré by mohli prispieť k návratu k demokracii a zlepšeniu správy vecí verejných, sa môžu realizovať, okrem veľmi výnimočných prípadov,

                  —

                  opatrenia naplánované na rok 2006, ktoré sprevádzajú reformu v sektore cukru, sa môžu implementovať. Fidži 19. júna 2007 podpísalo na technickej úrovni dohodu o financovaní. Je potrebné poznamenať, že súčasťou dohody o financovaní je doložka o pozastavení pomoci,

                  —

                  dočasná vláda 19. júna 2007 prijala správu nezávislých volebných expertov Fóra tichomorských ostrovov zo 7. júna, čo je v súlade so záväzkom č. 1 odsúhlaseným 18. apríla 2007 medzi dočasnou vládou a EÚ. Následne sa môže realizovať príprava a prípadný podpis viacročného indikatívneho programu na roky 2008 – 2010 týkajúceho sa opatrení, ktoré sprevádzajú reformu v sektore cukru,

                  —

                  skompletizovanie, podpis na technickej úrovni a implementácia Dokumentu národnej stratégie a národného orientačného programu v rámci 10. ERF s indikatívnym finančným rámcom, ako aj možná alokácia stimulačného podielu vo výške až do 25 % tejto sumy budú podmienené implementáciou záväzkov v oblasti ľudských práv a právneho štátu, a najmä tým, že dočasná vláda bude garantom ústavy, že bude plne rešpektovaná nezávislosť súdnictva, že sa čo najskôr zruší nariadenie o výnimočnom stave opätovne zavedenom 6. septembra 2007, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a štruktúrami podľa právnych predpisov Fidžijských ostrovov a že dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania,

                  —

                  počas roka 2007 neboli žiadne alokácie na cukor,

                  —

                  poskytnutie alokácie na cukor na rok 2008 záviselo od dôkazov o dôveryhodnej a včasnej príprave volieb v súlade s odsúhlasenými záväzkami, najmä pokiaľ ide o sčítanie ľudu, nové vymedzenie volebných obvodov a reformu volebného systému v súlade s ústavou, ako aj od prijatia opatrení na zabezpečenie fungovania volebného úradu vrátane vymenovania osoby dohliadajúcej na priebeh volieb do 30. septembra 2007 v súlade s ústavou. Alokácia na cukor na rok 2008 bola pozastavená 31. decembra 2009,

                  —

                  alokácia na cukor na rok 2009 bola zrušená v máji 2009, pretože dočasná vláda rozhodla odložiť všeobecné voľby do septembra 2014,

                  —

                  alokácia na cukor na rok 2010 bude závisieť od pokroku dosiahnutého pri demokratizácii krajiny,

                  —

                  okrem pomoci uvedenej v tomto liste by sa mohla zvážiť ďalšia pomoc na prípravu a implementáciu kľúčových záväzkov, najmä pomoc pri príprave a/alebo uskutočňovaní volieb,

                  —

                  regionálna spolupráca a zapojenie sa Fidži do tejto spolupráce zostávajú nedotknuté,

                  —

                  spolupráca s Európskou investičnou bankou a s Centrom pre rozvoj podnikania môže pokračovať za predpokladu včasného splnenia prijatých záväzkov.

            Kontrola záväzkov bude v súlade so zväzkami uvedenými v prílohe k tomuto listu týkajúcimi sa pravidelného dialógu, spolupráce s misiami a podávania správ.
      Ďalej Európska únia očakáva od Fidži plnú spoluprácu s Fórom tichomorských ostrovov, ktorá sa týka implementácie odporúčaní od skupiny prominentných osobností parafovaných fórom ministrov zahraničných vecí na ich stretnutí 16. marca 2007 vo Vanuatu.
      Európska únia bude naďalej dôkladne pozorovať situáciu na Fidži. Podľa článku 8 dohody z Cotonou sa zintenzívni politický dialóg s Fidži, aby sa zabezpečilo rešpektovanie ľudských práv, obnova demokracie a rešpektovanie právneho štátu. Tento intenzívny dialóg bude prebiehať dovtedy, kým obe strany neusúdia, že splnil svoj účel.
      EÚ si vymedzuje právo upraviť vhodné opatrenia, ak zo strany dočasnej vlády dôjde k spomaleniu, prerušeniu alebo regresívnemu vývoju pri implementácii prijatých záväzkov.
      EÚ zdôrazňuje, že výsady Fidži v rámci spolupráce s EÚ závisia od rešpektovania základných prvkov dohody z Cotonou a hodnôt uvedených v nástroji o rozvojovej spolupráci. Aby mohla EÚ dospieť k presvedčeniu, že dočasná vláda je plne pripravená pokračovať v implementácii prijatých záväzkov, je mimoriadne dôležité, aby bol pri napĺňaní týchto záväzkov zaznamenaný v dohľadnej dobe výrazný pokrok.
      S úctou.
      V Bruseli

            Za Komisiu

            Za Radu

         PRÍLOHA K PRÍLOHE

            ZÁVÄZKY ODSÚHLASENÉ S REPUBLIKOU FIDŽIJSKÝCH OSTROVOV

         A.   Rešpektovanie zásad demokracie

         Záväzok č. 1
         Slobodné a spravodlivé parlamentné voľby sa uskutočnia do 24 mesiacov od 1. marca 2007 na základe záverov hodnotiacej správy, ktorú vypracujú nezávislí pozorovatelia vymenovaní sekretariátom Fóra tichomorských ostrovov. Prípravy samotného konania volieb budú spoločne monitorované a podľa potreby upravované a revidované na základe vzájomne dohodnutých kritérií. Z toho najmä vyplýva, že:

                     —

                     do 30. júna 2007 dočasná vláda príjme harmonogram ukončenia jednotlivých etáp v rámci prípravy nových parlamentných volieb,

                     —

                     harmonogram stanoví časový rámec pre sčítanie ľudu, nové vymedzenie volebných obvodov a reformu volebného systému,

                     —

                     vymedzenie volebných obvodov a reforma volebného systému sa uskutoční v súlade s ústavou,

                     —

                     príjmu sa opatrenia na zabezpečenie fungovania volebného úradu vrátane vymenovania osoby dohliadajúcej na priebeh volieb do 30. septembra 2007 v súlade ústavou,

                     —

                     vymenovanie viceprezidenta sa uskutoční v súlade s ústavou.

               Záväzok č. 2
         Dočasná vláda v procese prijímania dôležitých legislatívnych, fiškálnych a iných politických iniciatív a zmien zohľadní konzultácie s občianskou spoločnosťou a inými relevantnými zúčastnenými stranami.
         B.   Právny štát

         Záväzok č. 1
         Dočasná vláda vynaloží maximálne úsilie, aby zabránila bezpečnostným zložkám vydávať stanoviská na účely zastrašovania.
         Záväzok č. 2
         Dočasná vláda je garantom ústavy z roku 1997 a zaručuje normálne a nezávislé fungovanie ústavných inštitúcií, ako sú napr. Výbor pre ľudské práva na Fidži, Výbor služieb vo verejnom záujme a Výbor ústavných orgánov. Zachová sa značná nezávislosť a funkčnosť Veľkej rady predákov.
         Záväzok č. 3
         Nezávislosť súdnictva sa bude v plnej miere rešpektovať, aby mohlo pracovať nezávisle, a všetky dotknuté strany budú rešpektovať jeho súdne rozhodnutia, a najmä:

                     —

                     dočasná vláda zabezpečí vymenovanie tribunálu podľa oddielu 138 ods. 3 ústavy do 15. júla 2007,

                     —

                     akékoľvek vymenovanie a/alebo odvolanie sudcov sa odteraz bude uskutočňovať v úplnej zhode s ústavnými ustanoveniami a procesnoprávnymi pravidlami,

                     —

                     armáda, polícia alebo dočasná vláda v žiadnom prípade nezasiahnu akoukoľvek formou do súdneho konania, čo znamená aj plné rešpektovanie právnickej profesie.

               Záväzok č. 4
         Všetky trestné konania spojené s korupciou sa budú viesť náležitými súdnymi postupmi a akékoľvek iné orgány, ktoré môžu byť určené na vyšetrovanie údajných prípadov korupcie, budú konať v ústavných medziach.
         C.   Ľudské práva a základné slobody

         Záväzok č. 1
         Dočasná vláda uskutoční všetky nevyhnutné kroky, aby sa zabezpečilo, že v prípade všetkých obvinení z porušovania ľudských práv prebehne vyšetrovanie alebo konanie v súlade s príslušnými postupmi a štruktúrami podľa právnych predpisov Fidžijských ostrovov.
         Záväzok č. 2
         Dočasná vláda zruší v máji 2007 nariadenie o výnimočnom stave pod podmienkou, že nebude ohrozená národná bezpečnosť, verejný poriadok a bezpečnosť ako taká.
         Záväzok č. 3
         Dočasná vláda sa zaväzuje zabezpečiť Výboru pre ľudské práva na Fidži plne nezávislý výkon funkcií, ktorý je v súlade s ústavou.
         Záväzok č. 4
         Sloboda prejavu a sloboda médií sa plne rešpektuje vo všetkých formách tak, ako to stanovuje ústava.
         D.   Kontrola záväzkov

         Záväzok č. 1
         Dočasná vláda sa zaväzuje udržiavať pravidelný dialóg s cieľom umožniť overovanie dosiahnutého pokroku a poskytovať orgánom/predstaviteľom EÚ a ES úplný prístup k informáciám o všetkých záležitostiach týkajúcich sa ľudských práv, mierovej obnovy demokracie a právneho štátu na Fidži.
         Záväzok č. 2
         Dočasná vláda v plnej miere spolupracuje so všetkými misiami EÚ a ES na účely hodnotenia a monitorovania pokroku.
         Záväzok č. 3
         Dočasná vláda predkladá každé tri mesiace počínajúc 30. júnom 2007 správy o pokroku týkajúce sa základných prvkov dohody z Cotonou a záväzkov.
         Je potrebné poznamenať, že určité záležitosti sa môžu účinne riešiť len pragmatickým prístupom, ktorý zohľadňuje terajšie skutočnosti a zameriava sa na budúcnosť.


title: 2009/737/ES: Rozhodnutie Komisie z  5. októbra 2009 , ktorým sa ukončuje postup preskúmania týkajúci sa opatrení uložených Uruguajskou východnou republikou, ovplyvňujúcich dovoz a predaj whisky v Uruguaji

text:
               6.10.2009

               SK

               Úradný vestník Európskej únie

               L 262/52

      ROZHODNUTIE KOMISIE

   z 5. októbra 2009,
   ktorým sa ukončuje postup preskúmania týkajúci sa opatrení uložených Uruguajskou východnou republikou, ovplyvňujúcich dovoz a predaj whisky v Uruguaji
   (2009/737/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (1), a najmä na jeho článok 11 ods. 1,
   keďže:
   A.   POZADIE POSTUPU PRESKÚMANIA

               (1)

               Dňa 2. septembra 2004 Asociácia výrobcov škótskej whisky (Scotch Whisky Association, ďalej len „SWA“) predložila podnet v zmysle článku 4 nariadenia (ES) č. 3286/94 (ďalej len „nariadenie“) v mene svojich členov predstavujúcich odvetvie škótskej whisky.

               (2)

               V podnete sa tvrdilo, že predaju škótskej whisky Spoločenstva v Uruguajskej východnej republike bránia rozličné prekážky obchodu v zmysle článku 2 ods. 1 nariadenia. Všetky údajné prekážky obchodu boli priamo spojené so spotrebnými daňami Uruguaja (IMESI – Impuesto Especifico Interno) a pozostávali z:

                           a)

                           vyňatia whisky zrejúcej tri a viac rokov z najnižšej kategórie zdanenia;

                           b)

                           nedostatočnej transparentnosti a predvídateľnosti systému IMESI;

                           c)

                           požiadavky nalepovať kontrolné známky;

                           d)

                           požiadavky platiť dane pred dovozom.

               (3)

               V podnete sa takisto tvrdilo, že tieto praktiky majú nepriaznivé účinky na obchod v zmysle článku 2 ods. 4 nariadenia.

               (4)

               Komisia preto po porade s poradným výborom ustanoveným na základe nariadenia rozhodla, že existuje dostatok dôkazov na odôvodnenie začatia postupu preskúmania s cieľom zvážiť zahrnuté právne a vecné otázky. Na základe toho sa 23. októbra 2004 (2) začal postup preskúmania.

         B.   ZISTENIA V RÁMCI POSTUPU PRESKÚMANIA

               (5)

               Počas postupu preskúmania uruguajské orgány vyjadrili ochotu preskúmať vyhliadky na vzájomne uspokojivé riešenie. Útvary Komisie súhlasili s diskusiou o možných spôsoboch riešenia problémov nastolených v podnete. Na základe tejto diskusie uruguajské orgány navrhli túto vec vyriešiť takto:

                           a)

                           v rámci reakcie na prvú praktiku uruguajských orgánov pozostávajúcu z vyňatia whisky zrejúcej tri a viac rokov z najnižšej kategórie zdanenia (pričom v nariadeniach EÚ sa vyžaduje, aby whisky zrela aspoň 3 roky) Uruguaj navrhol stiahnutie tejto požiadavky s účinnosťou od 1. júla 2005;

                           b)

                           pokiaľ ide o diskriminačnú požiadavku nalepovať kontrolné známky na dovážané fľaše whisky, Uruguaj sa zaviazal zmeniť svoje predpisy do 30. júna 2005 s nadobudnutím účinnosti do 90 dní;

                           c)

                           SWA tiež tvrdila, že vnútorné daňové predpisy Uruguaja týkajúce sa liehovín sú porušením dohody GATT, pokiaľ sa nespravujú jednotným, objektívnym a primeraným spôsobom. Uruguajské orgány navrhli, že presadia zmenu v štruktúre spotrebnej dane IMESI, aby ju do roku 2006 „zosúladili s najzaužívanejšími daňovými systémami na medzinárodnej úrovni“;

                           d)

                           pokiaľ ide o štvrtý aspekt, t. j. požiadavku platiť vopred dovoznú daň vo výške 80 % colnej hodnoty tovaru, dohodlo sa, že Uruguaj môže zachovať svoj systém platby dane IMESI vopred, aby sa predišlo vyhýbaniu sa daňovým povinnostiam.

         C.   VÝVOJ PO UKONČENÍ PREŠETROVANIA

               (6)

               Prvé dva kroky navrhnuté uruguajskými orgánmi sa vykonali v rámci dohodnutých lehôt, ale zmena štruktúry IMESI sa oneskorila až do roku 2007, keď vyhláškou č. 520/2007 z 27. decembra 2007 Uruguaj zaviedol nový právny predpis o spotrebných daniach.

               (7)

               Začiatkom roka 2008 Komisia požiadala Uruguaj o niekoľko spresnení, pokiaľ ide o úpravu štruktúry špecifickej vnútornej dane, ktoré Uruguaj poskytol v máji 2009. Na základe spresnení, ktoré poskytla uruguajská vláda, sa potvrdilo, že uruguajský systém sa uplatňuje spôsobom, ktorý je konzistentný s príslušnými záväzkami voči WTO a záväzkami Uruguaja v tejto veci.

         D.   ZÁVER A ODPORÚČANIA

               (8)

               Vzhľadom na uvedenú analýzu sa usudzuje, že postupom preskúmania sa dosiahla uspokojivá situácia, pokiaľ ide o prekážky obchodu uvádzané v podnete predloženom SWA. Postup preskúmania by sa preto mal v súlade s článkom 11 ods. 1 nariadenia ukončiť.

               (9)

               Opatrenia stanovené v tomto rozhodnutí boli prekonzultované s poradným výborom,

         ROZHODLA TAKTO:
   Jediný článok
   Týmto sa ukončuje postup preskúmania týkajúci sa opatrení uložených Uruguajskou východnou republikou, ovplyvňujúcich dovoz a predaj whisky v Uruguaji.

      V Bruseli 5. októbra 2009

            Za Komisiu

         Catherine ASHTON

            členka Komisie

      (1)  Ú. v. ES L 349, 31.12.1994, s. 71.

      (2)  Ú. v. EÚ C 261, 23.10.2004, s. 3.